ddrg/super_eurlex huggingface dataset:
(2)

Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Podaljšanje odstopanja naj bi trajalo do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal do 10. julija 2020. Svet je 3. julija 2020 s Sklepom (EU) 2020/970 (5) navedeno odstopanje podaljšal do 10. septembra 2020. Svet je 4. septembra 2020 s Sklepom (EU) 2020/1253 (6) navedeno odstopanje podaljšal do 10. novembra 2020. Svet je 6. novembra 2020 s Sklepom (EU) 2020/1659 (7) navedeno odstopanje podaljšal do 15. januarja 2021. Svet je 12. januarja 2021 s Sklepom (EU) 2021/26 (8) navedeno odstopanje podaljšal do 19. marca 2021. Svet je 12. marca 2021 s Sklepom (EU) 2021/454 (9) navedeno odstopanje podaljšal do 21. maja 2021. Svet je 20. maja 2021 s Sklepom (EU) 2021/825 (10) navedeno odstopanje podaljšal do 16. julija 2021.
(1)

Svet je 21. septembra 2020 (2), 11. decembra 2020 (3) (4) in 13. aprila 2021 (5) sprejel sklepe o imenovanju članov in nadomestnih članov Svetovalnega odbora za prosto gibanje delavcev za obdobje od 25. septembra 2020 do 24. septembra 2022.
(3)

Uvoz, ki so ga države članice izvedle v skladu s Sklepom (EU) 2020/491, je koristil državnim organizacijam ali organizacijam, ki so jih v državah članicah odobrili pristojni organi, pri dostopu do potrebnih zdravil, medicinske opreme in osebne zaščitne opreme, ki jih primanjkuje. Trgovinski statistični podatki za tako blago kažejo, da se uvoz, povezan s tem blagom, zmanjšuje, vendar je še vedno znaten. Kljub začetku cepljenja v vseh državah članicah in številnim ukrepom, sprejetim za preprečevanje širjenja virusa, število okužb s COVID-19 v državah članicah še vedno predstavlja tveganje za javno zdravje. Ker države članice še vedno poročajo o pomanjkanju blaga, potrebnega za spopadanje s pandemijo COVID-19, je treba podaljšati obdobje uporabe oprostitve uvoznih dajatev in oprostitve DDV iz Sklepa (EU) 2020/491.
(4)

Informacije, ki jih je Komisiji predložil osrednji pristojni organ Italije, so tudi pokazale, da sta se od septembra 2014 v deželi Sicilija v čebelnjakih pojavila le dva potrjena primera infestacije z malim panjskim hroščem, ki je bila v obeh primerih izkoreninjena. Navedeni pristojni organ je zlasti ugotovil, da je bila druga infestacija, do katere je prišlo junija 2019, posledica nezakonitega premika ukradenih čebeljih panjev iz dežele Kalabrija, ki ga je opravil čebelar, in da je lokalni pristojni organ navedeno infestacijo takoj odkril, preiskal in izkoreninil. Uradni podatki, ki jih je osrednji pristojni organ zbral od lokalnih pristojnih organov po izvedbi ustreznih in reprezentativnih uradnih ukrepov spremljanja, vključno z večletno uporabo sentinelnih čebeljih panjev, potrjujejo odsotnost malega panjskega hrošča v deželi Sicilija od septembra 2014, z izjemo infestacije, do katere je prišlo junija 2019. Zato je lokalni pristojni organ februarja 2020 preklical zaščitno območje, ki ga je vzpostavil v navedeni deželi po potrditvi primera infestacije junija 2019.
člen 1 se nadomesti z naslednjim:

„Člen 1

Posebni predstavnik Evropske unije

Mandat Eamona GILMORA kot posebnega predstavnika Evropske unije (PPEU) za človekove pravice se podaljša do 28. februarja 2023. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;
(3)

CEN je na podlagi zahtevka M/071 revidiral in spremenil nekatere obstoječe standarde, da bi odražali stanje tehnike. Konkretno je CEN revidiral harmonizirane standarde EN ISO 4126-3:2006, EN 12542:2010 in EN 13175:2014, na podlagi katerih so bili sprejeti harmonizirani standardi EN ISO 4126-3:2020 o varnostnih napravah ter EN 12542:2020 in EN 13175:2019+A1:2020 o opremi in priboru za utekočinjeni naftni plin; harmonizirani standard EN 12735-1:2016, na podlagi katerega je bil sprejet harmonizirani standard EN 12735-1:2020 o bakru in bakrovih zlitinah in harmonizirani standard EN 12953-5:2002, na podlagi katerega je bil sprejet harmonizirani standard EN 12953-5:2020 o plamenocevnih kotlih. CEN je revidiral tudi harmonizirana standarda EN 14276-1:2006+A1:2011 in EN 14276-2:2007+A1:2011, na podlagi katerih sta bila sprejeta harmonizirana standarda EN 14276-1:2020 in EN 14276-2:2020 o tlačni opremi za hladilne sisteme in toplotne črpalke ter harmonizirani standard EN ISO 15620:2000, na podlagi katerega je bil sprejet harmonizirani standard EN ISO 15620:2019 o varjenju.
(1)

Odnosi med Uunijo in Hašemitsko kraljevino Jordanijo (v nadaljnjem besedilu: Jordanija) se razvijajo v okviru evropske sosedske politike (ESP). Jordanija je 24. novembra 1997 podpisala Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi (2) (v nadaljnjem besedilu: Pridružitveni sporazum), ki je začel veljati 1. maja 2002. Na podlagi Pridružitvenega sporazuma sta Unija in Jordanija v 12-letnem prehodnem obdobju postopoma vzpostavili območje proste trgovine. Poleg tega je začel leta 2007 veljati Sporazum v obliki izmenjave pisem med Evropsko skupnostjo in Hašemitsko kraljevino Jordanijo o vzajemnih ukrepih liberalizacije in spremembi Pridružitvenega sporazuma med ES in Jordanijo ter nadomestitvi prilog I, II, III in IV in protokolov št. 1 in 2 k navedenemu sporazumu (3). Leta 2010 sta se Unija in Jordanija dogovorili o partnerstvu naprednega statusa, ki razširja področje sodelovanja. Protokol med Evropsko unijo in Hašemitsko kraljevino Jordanijo o vzpostavitvi mehanizma za reševanje sporov, ki se uporablja za spore v okviru trgovinskih določb Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi strani (4) je bil parafiran decembra 2009, veljati pa je začel 1. julija 2011. Dvostranski politični dialog in gospodarsko sodelovanje sta se nadalje razvijala v okviru Pridružitvenega sporazuma, prednostnih nalog partnerstva EU-Jordanija in enotnega okvira podpore, sprejetega za obdobje 2017–2020.
V skladu z Uredbo (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1), s katero se izvaja globalno usklajeni sistem za razvrščanje in označevanje kemikalij v Uniji, je perfluorooktan sulfonska kislina (številka CAS: 1763-23-1) razvrščena kot: Acute Tox. 4 * - H302: Zdravju škodljivo pri zaužitju. Acute Tox. 4 * - H332: Zdravju škodljivo pri vdihavanju. Carc. 2 - H351: Sum povzročitve raka. Lact. – H362: Lahko škoduje dojenim otrokom. STOT RE 1 - H372: Škoduje organom pri dolgotrajni ali ponavljajoči se izpostavljenosti. Aquatic Chronic 2 - H411: Zelo strupeno za vodne organizme, z dolgotrajnimi učinki. Repr. 1B - H360D: Lahko škoduje nerojenemu otroku. (* = Ta razvrstitev se obravnava kot minimalna razvrstitev.)
(2)

Člen 80 Sporazuma ureja pristop drugih pacifiški otoških držav. Svet je s sklepoma (EU) 2018/1908 (2) in (EU) 2020/409 (3) odobril pristop Neodvisne države Samoa (v nadaljnjem besedilu: Samoa) in pristop Salomonovih otokov k Sporazumu. Samoa je k Sporazumu pristopila 21. decembra 2018 in ga začasno uporablja od 31. decembra 2018. Salomonovi otoki so k Sporazumu pristopili 7. maja 2020 in ga začasno uporabljajo od 17. maja 2020.
(4)

Člen 32 Sporazum o ureditvah med Islandijo, Kneževino Lihtenštajn, Kraljevino Norveško in Združenim kraljestvom Velika Britanija in Severna Irska po izstopu Združenega kraljestva iz Evropske unije, Sporazuma EGP in drugih sporazumov, ki se zaradi članstva Združenega kraljestva v Evropski uniji uporabljajo med Združenim kraljestvom in državami Efte, ki so del EGP (v nadaljnjem besedilu: Sporazum o ločitvi) določa, da se določbe naslova III drugega dela Sporazuma o ločitvi uporabljajo za državljane Unije pod pogojem, da je Unija sklenila in uporablja ustrezne sporazume z Združenim kraljestvom, ki se uporabljajo za državljane držav Efte, ki so del EGP, ter ustrezne sporazume z državami Efte, ki so del EGP, ki se uporabljajo za državljane Združenega kraljestva.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Republika Albanija dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Republika Severna Makedonija dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
(9)

V skladu s Statutom Sveta Evrope in Navodili Odbora ministrov Sveta Evrope o postopkih in delovnih metodah bi po sklepu Stalnega odbora predlagani razširjeni delni sporazum začel veljati za vse njegove pogodbenice potem, ko ga bo Odbor ministrov sprejel z dvotretjinsko večino vseh glasujočih predstavnikov in večino predstavnikov, ki imajo pravico zasedati v Odboru ministrov, ter ko bo dosežen prag podpisnic.
(1)

Francosko ministrstvo za ekološki prehod (v nadaljnjem besedilu: pristojni organ) je 28. aprila 2020 v skladu s prvim pododstavkom člena 55(1) Uredbe (EU) št. 528/2012 sprejelo odločitev, da se do 2. novembra 2020 dovoli dostopnost na trgu biocidnega proizvoda BIOBOR JF in njegova uporaba s strani poklicnih uporabnikov za preventivno in kurativno antimikrobično tretiranje rezervoarjev za gorivo in sistemov za dovajanje goriva parkiranih zrakoplovov (v nadaljnjem besedilu: ukrep). Pristojni organ je v skladu z drugim pododstavkom člena 55(1) navedene uredbe Komisijo in pristojne organe drugih držav članic obvestil o tem ukrepu in razlogih zanj.
(4)

Unija in Republika Koreja sta ugotovili potrebo po skupnem razumevanju glavnih značilnosti postopka preverjanja iz člena 27 Protokola in različnih faz navedenega postopka. Tako skupno razumevanje bi moralo biti v interesu carinskih organov, pristojnih za zagotavljanje skladnosti s pravili o poreklu, in za zagotavljanje enake obravnave gospodarskih subjektov, ki so predmet takega preverjanja, na ozemlju obeh pogodbenic.
(1)

Inteligentni prometni sistemi (v nadaljnjem besedilu: IPS) zajemajo cestne inteligentne prometne sisteme (v nadaljnjem besedilu: cestni IPS) in inteligentne prometne sisteme mestnih železnic (v nadaljnjem besedilu: IPS mestnih železnic). Cestni IPS vključujejo sodelovalne sisteme na osnovi komunikacije v realnem času med vozilom (vključno z avtomobili, tovornjaki, kolesi, motornimi kolesi, tramvaji, gradbenimi stroji, kmetijskimi stroji ter opremo za pešce in kolesarje) in njegovo okolico (druga vozila, infrastruktura itd.). V nekaterih primerih se lahko taka oprema za cestni IPS uporablja tudi zunaj ceste (npr. na industrijskih, kmetijskih ali gradbenih lokacijah). IPS mestnih železnic vključujejo javne prometne sisteme, ki jih neprekinjeno vodi najmanj en nadzorni in upravljalni sistem ter so namenjeni izvajanju lokalnega, mestnega in primestnega potniškega prometa, ki je ločen od splošnega cestnega prometa in pešcev. IPS lahko omogočijo velike izboljšave na področju učinkovitosti prometnega sistema, varnosti v prometu in udobja med potovanjem.
(4)

Z zakonom ‚Malta Enterprise Act (Cap. 463 of the Laws of Malta)‘/‚L-Att dwar il-Korporazzjoni għall-Intrapriża ta‘Malta (Kap. 463 tal-Liġijiet ta‘ Malta)‘ in obvestilom vlade ‚Government Notice No. 389 of 13 April 2020‘/‚Notifikazzjoni tal-Gvern Nru 389 tat-13 ta‘April 2020‘, ki sta navedena v prošnji Malte z dne 7. avgusta 2020, je bil uveden dodatek k plači zaradi COVID-19, ki zajema zaposlene in samozaposlene, za odpravo motenj, ki jih je povzročila pandemija. Zaposleni s polnim delovnim časom v sektorjih, ki jih je kriza najbolj prizadela, navedenih v Prilogi A v obvestilu vlade (npr. gostinstvo in hotelirstvo), so upravičeni do podpore za plače v višini 800 EUR na mesec. V manj prizadetih sektorjih, navedenih v Prilogi B v obvestilu vlade, lahko zaposleni s polnim delovnim časom prejmejo 160 EUR na mesec. Julija 2020 je bila shema podaljšana do septembra 2020, seznam sektorjev, vključenih v obe prilogi pa je bil revidiran. Sektorjem, ki so bili prej podprti v okviru sheme, vendar niso bili vključeni v posodobljeno Prilogo A ali B, se bo pomagalo z dodatkom k plači v višini 600 EUR za zaposlene s polnim delovnim časom.
(7)

Organi so uvedli tudi dva ukrepa, ki obravnavata učinke prenehanja storitev predšolske vzgoje in zaprtja šol, in sicer nadomestilo za starševski dopust za največ 30 dni v obdobju od 5. marca 2020 do 31. avgusta 2020 za zaposlene ali samozaposlene z otroki do starosti 12 let (ali več kot 12 let, kadar je otrok invalid in še vedno obiskuje šolo), ki pokriva 50 % njihovih dohodkov, in kupone za otroško varstvo za največ 2 000 EUR kot alternativo nadomestilu za starševski dopust, ki veljajo za isto obdobje. Ti ukrepi se lahko štejejo za ukrepe, podobne shemam skrajšanega delovnega časa iz Uredbe (EU) 2020/672, saj zagotavljajo dohodkovno podporo zaposlenim in samozaposlenim, kar bo pomagalo kriti stroške otroškega varstva med zaprtjem šol in s tem pomagalo staršem nadaljevati delo in preprečiti, da bi bila ogrožena delovna razmerja.
(5)

Grčija je v odziv na izbruh COVID-19 sprejela vrsto izrednih ukrepov v zvezi z osebjem v javnem sektorju, vključno z osebjem na ministrstvih in v regionalnih prevoznih storitvah. Navedeni ukrepi so vplivali na zmožnost obnovitve in nadomestitve tahografskih vozniških kartic. Med navedenimi ukrepi je bil „posebni dopust za javne uslužbence“, ki je bil uveden z grško zakonodajo in je znatno vplival na število oseb, ki so bili na voljo za opravljanje zadevnih nalog.
(7)

Združeno kraljestvo svoj interes za pristop k tem sporazumom v prehodnem obdobju utemeljuje glede na člena 63 in 64 Konvencije Združenih narodov o pomorskem mednarodnem pravu (8) (v nadaljnjem besedilu: UNCLOS) ter člena 7 in 8 Sporazuma o uporabi določb Konvencije Združenih narodov o pomorskem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib (9) (v nadaljnjem besedilu: UNFSA), zlasti obveznosti Unije in Združenega kraljestva za sodelovanje pri ohranjanju in upravljanju skupnih staležev preko ustreznih regionalnih organizacij. Združeno kraljestvo meni, da niti ono samo niti Unija ne bosta mogla v celoti izpolniti teh obveznosti, če v prehodnem obdobju ne bo moglo neodvisno sodelovati z Unijo in drugimi ustreznimi državami v zadevah, ki bodo vplivale na Združeno kraljestvo kot neodvisno obalno državo in ribiško državo po koncu prehodnega obdobja. Zato želi v prehodnem obdobju sodelovati v razpravah o odločitvah v zvezi z upravljanjem ribištva, ki bi začele učinkovati po koncu prehodnega obdobja.
(5)

Sporazumi o gospodarskem partnerstvu spadajo v okvir splošnih odnosov med Unijo in njenimi državami članicami na eni strani ter državami AKP na drugi strani, kakor je določeno v Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (3), kakor je bil nazadnje spremenjen (v nadaljnjem besedilu: Sporazum o partnerstvu iz Cotonouja), in v sporazumu, ki ga bo nasledil, potem ko bo začel veljati. Na podlagi člena 34(1) Sporazuma o partnerstvu iz Cotonouja je cilj gospodarskega in trgovinskega sodelovanja med pogodbenicami pospeševanje usklajenega in postopnega vključevanja držav AKP v svetovno gospodarstvo ob upoštevanju njihovih političnih odločitev in razvojnih prednostnih nalog, kar spodbuja njihov trajnostni razvoj in prispeva k izkoreninjenju revščine v državah AKP. V tej zvezi se lahko sporazumi o gospodarskem partnerstvu obravnavajo kot razvojni instrumenti, kakor je navedeno v členu 36(2) Sporazuma o partnerstvu iz Cotonouja. V Sporazumu so zato upoštevane različne stopnje razvoja pogodbenic, pa tudi posebne gospodarske in socialne omejitve Gane kot tudi njena zmožnost prilagajanja svojega gospodarstva procesu liberalizacije. Poleg tega Sklep (EU) 2016/1850 o podpisu in začasni uporabi Sporazuma, ki je mešani sporazum in vključuje naslov o partnerstvu za razvoj, temelji na pravni podlagi za trgovino in na pravni podlagi za razvojno sodelovanje. To bi se moralo odražati tudi v tem sklepu –
(80)

Kadmij lahko poškoduje ledvice in povzroči čezmerno proizvodnjo beljakovin v urinu. Trajanje in raven izpostavljenosti kadmiju določata resnost učinka. Poškodbe okostja so še en kritičen učinek kronične izpostavljenosti kadmiju na ravneh, ki so nekoliko višje od tistih, pri katerih bi bile beljakovine v urinu zgodnji pokazatelj. Ker se kadmij shranjuje predvsem v jetrih in ledvicah, je njegovo izločanje počasno in lahko v človeškem telesu ostane desetletja.
(1)

Aktivna snov akrolein je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrste proizvodov 12 in se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
(5)

Za lažjo odobritev sprememb prilog k Sporazumu, ki jih sprejme skupni odbor, ter da ne bi prišlo do položaja, ko Unija ne bi imela stališča glede predlaganih sprememb, bi bilo treba Komisijo pooblastiti, da take predlagane spremembe odobri v imenu Unije v skladu z določenimi vsebinskimi in postopkovnimi pogoji.
(4)

Zaradi posebnega interesa za obsevalne zmogljivosti HFR sta se NRG: Nuclear Research and consultancy Group V.O.F (NRG) in Commissariat à l ’ énergie atomique et aux énergies alternatives (CEA), kot izvajalca za Nizozemsko oziroma Francijo dogovorila, da bosta financirala celoten dodatni raziskovalni program HFR za obdobje 2020–2023, in sicer s prispevki v splošni proračun Unije v obliki namenskih prejemkov.
(2)

Sklep (SZVP) 2019/2110 določa, da status EUAM RCA in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izvajanje in nemoteno delovanje EUAM RCA, ureja sporazum, sklenjen na podlagi člena 37 Pogodbe o Evropski uniji (PEU) in po postopku iz člena 218 Pogodbe o delovanju Evropske unije.
(1)

Svet je s Sklepom 2002/648/ES (2) odobril sklenitev Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (3). Ta sporazum je bil podpisan 23. novembra 2001 v New Delhiju in je začel veljati 14. oktobra 2002. S Sklepom 2009/501/ES (4) je Svet odobril sklenitev Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (5), ki je podaljšal in malenkost spremenil Sporazum, podpisan leta 2001. Podpisan je bil v New Delhiju, dne 30. novembra 2007, in je začel veljati 17. maja 2010. Ta sporazum in Sporazum, podpisan leta 2001, sta v nadaljnjem besedilu skupaj imenovana: Sporazum.
SKLEP SVETA

z dne 24. junija 2020

o sprejetju stališča Sveta o predlogu spremembe proračuna Evropske unije št. 5 za proračunsko leto 2020

(2020/C 212 I/02)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,

ob upoštevanju naslednjega:

— proračun Unije za proračunsko leto 2020 je bil dokončno sprejet 27. novembra 2019 (2),

— Komisija je 3. junija 2020 predložila predlog spremembe proračuna št. 5 k splošnemu proračunu za proračunsko leto 2020,

— pomembno je, da se omogoči hitro sprejetje predloga spremembe proračuna št. 5/2020, da bi lahko še naprej brez prekinitve zagotavljali humanitarno pomoč beguncem v Jordaniji, Libanonu in Turčiji. Zato je upravičeno, da se rok osmih tednov za obveščanje nacionalnih parlamentov, določen v členu 4 Protokola št. 1, skrajša v skladu s členom 3(3) Poslovnika Sveta –

SPREJEL NASLEDNJI SKLEP:

Edini člen Svet je stališče o predlogu spremembe proračuna Evropske unije št. 5 za proračunsko leto 2020 sprejel 24. junija 2020. Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

V Bruslju, 24. junija 2020 Za Svet Predsednica A. METELKO-ZGOMBIĆ

(1) UL L 193, 30.7.2018, str. 1.

(2) UL L 57, 27.2.2020, str. 1.
(5)

V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola, Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.
(92)

V nasprotju z zasebnimi uslužbenci javni uslužbenci ne plačujejo deleža prispevkov za socialno varnost v zvezi z zdravstvenim varstvom in dolgotrajno oskrbo, morajo pa kriti 30 % do 50 % svojih stroškov zdravstvenega varstva in stroškov dolgotrajne oskrbe (zlasti s sklenitvijo dodatnega zasebnega zavarovanja). Vendar je mogoče domnevati, da ima prispevek javnih uslužbencev v višini 30 % do 50 % k stroškom za zdravstveno varstvo in dolgotrajno oskrbo precej podoben gospodarski učinek kot prispevek zasebnih uslužbencev v obvezne sheme zdravstvenega zavarovanja in zavarovanja za dolgotrajno oskrbo (29).
(8)

Uredba (EU) 2018/1725 določa, katera pravna sredstva so posamezniku, na katerega se nanašajo osebni podatki, na voljo v primeru pritožb proti instituciji Unije v zvezi z varstvom podatkov, vključno s pravico do vložitve pritožbe pri Evropskem nadzorniku za varstvo podatkov, kakor je določeno v členih 63 in 68 navedene uredbe. V skladu s tem bi morali zaposleni v ECB za pritožbe v zvezi z varstvom podatkom, ki jih imajo kot posamezniki, na katere se nanašajo osebni podatki, po datumu začetka uporabe tega sklepa, uporabiti navedena pravna sredstva in ne tistih, ki so predvidena v Pogojih za zaposlitev v Evropski centralni banki.